smcproject/ml-wiki-sentences huggingface dataset:
ഇത്രയും വലിയ നീർവാർച്ചാപ്രദേശം ഇന്ത്യയിൽ മറ്റൊരു നദിയ്ക്കുമില്ല.
ഏകദേശം മധ്യേന്ത്യ മുഴുവൻ ഗംഗയുടെ നീർവാർച്ചാ പ്രദേശമാണെന്നു പറയാം.
വേനൽക്കാലത്ത് ഹിമാലയത്തിലെ മഞ്ഞുരുകിയും കാലവർഷക്കാലത്ത്(ജൂലൈ മുതൽ ഒക്ടോബർ വരെ) മഴവെള്ളത്താലും ബംഗാൾ ഉൾക്കടലിൽ ഉണ്ടാകാറുള്ള മർദ്ദവ്യതിയാനങ്ങൾ സൃഷ്ടിക്കുന്ന ചുഴലിക്കൊടുങ്കാറ്റ് പെയ്യിക്കുന്ന പേമാരിയാലും  ഗംഗയിൽ ജലം നിറയുന്നു.
ഏതാണ്ട് എല്ലാ വർഷങ്ങളിലും ഗംഗ കരകവിഞ്ഞൊഴുകകയും നാശനഷ്ടങ്ങക്കു കാരണമാകുകയും  ചെയ്യാറുണ്ട്.
പോഷക നദികൾ
ഇന്ത്യൻ ഉപഭൂഖണ്ഡത്തിൽ ഏറ്റവും കൂടുതൽ പോഷകനദികൾ ഉള്ളത് ഗംഗയ്ക്കാണ്.
ഉത്തർപ്രദേശിലെ യമുനോത്രി ഹിമാനിയിൽ നിന്നുമുത്ഭവിച്ച് പുരാതന നഗരമായ പ്രയാഗിൽ വച്ച് ഗംഗയിൽ ചേരുന്ന യമുനയാണ് ഗംഗയുടെ ഏറ്റവും വലിയ പോഷകനദി.
ഗംഗയിൽ ചേരുന്നതിനു തൊട്ടുമുമ്പ് യമുനയിൽ ചേരുന്ന ചംബൽ , ബത്വ , കെൻ എന്നീ നദികളും ചിലപ്പോൾ ഗംഗയുടെ പോഷകനദികളായി കണക്കാക്കാറുണ്ട്.
തിബത്തിൽ നിന്നുമുത്ഭവിക്കുന്ന സരയൂ നദിയാണ് (ഗാഘരാ നദി) ഗംഗയുടെ മറ്റൊരു പ്രധാനപോഷകനദി.
മധ്യേന്ത്യയിൽ വച്ച് ഗംഗയിൽ പതിയ്ക്കുന്ന സോൺ നദി മറ്റൊരു പ്രധാന പോഷകനദിയാണ്.
ബംഗ്ലാദേശിലൂടെ ഒഴുകി ബംഗാൾ ഉൾക്കടലിൽ പതിയ്ക്കുന്നതിനു തൊട്ടുമുമ്പ് ഗംഗയിൽ മേഘ്ന നദി വന്നുചേരുന്നു.
സംഗമശേഷം ഗംഗ അനേകം കൈവഴികളായി പിരിഞ്ഞ് സമുദ്രത്തിൽ പതിയ്ക്കുന്നു.
അഴിമുഖം ഗംഗ നദി - പാറ്റ്നയിൽ നിന്ന് ഒരു ദൃശ്യം
ഗംഗയുടെ അഴിമുഖം കിലോമീറ്ററുകൾ നിറഞ്ഞു നിൽക്കുന്നു.
ഗംഗയുടെ അഴിമുഖത്ത് ഉള്ള ദ്വീപാണ് ഗംഗാസാഗർ ദ്വീപ്.
അഴിമുഖത്ത് കണ്ടൽക്കാടുകളും മറ്റുവനങ്ങളും ചേർന്ന് സൃഷ്ടിക്കപ്പെട്ടിട്ടുള്ള വനപ്രദേശം സുന്ദർബൻസ് എന്നറിയപ്പെടുന്നു.
വേലിയേറ്റത്തിരകൾ കരയിലേക്കൊഴുക്കുന്ന സമുദ്രജലവും ഗംഗ ഈ പ്രദേശത്ത് കൊണ്ടുവന്നടിയിപ്പിക്കുന്ന എക്കൽമണ്ണുമാണ് സുന്ദർബൻസിന്റെ സൃഷ്ടിയുടെ നിദാനം.
ഏറെ വളക്കൂറുള്ള പ്രദേശമാണിത്.
നദീ പദ്ധതികൾ
ഗംഗ കനാൽ ശൃംഖല , യമുന-ആഗ്രാ രാംഗംഗ കനാൽ പദ്ധതി, കോസി പദ്ധതി, റിഹണ്ട് പദ്ധതി, സോൺ പദ്ധതി, സുബർണ രേഖാ പദ്ധതി, ദാമോദർബാലി പദ്ധതി, തെഹ്‌രി അണക്കെട്ട് , ഫറാക്ക അണക്കെട്ട് എന്നിവയാണ് ഗംഗയിലുള്ള പ്രധാന ജലവൈദ്യുത, ജലസേചന പദ്ധതികൾ.
ഭാരതീയർ പുണ്യനദിയായി കരുതുന്ന ഗംഗ ഇന്ന ലോകത്തിലെ ഏറ്റവും മലിനീകരിക്കപ്പെട്ട നദികളിൽ ഒന്നാണ്.
ഡൽഹി , ആഗ്ര , കൊൽക്കത്ത എന്നീ പട്ടണങ്ങളിലെ വ്യവസായ ശാലകളാണ് മലിനീകരണത്തിൽ മുഖ്യപങ്കുവഹിക്കുന്നത്.
റൂർക്കി , ബനാറസ് , ഇലഹബാദ് , ഫത്തേപ്പൂർ സിക്രി , ഗൌർ , മൂർഷിദാബാദ് എന്നീ ഗംഗാതടപട്ടണങ്ങളും മലിനീകരണത്തിൽ തങ്ങളുടേതായ പങ്കു വഹിക്കുന്നു.
പ്രദേശവാസികൾ പ്രാഥമികകർമ്മങ്ങൾ മുതൽ മരണാനന്തരകർമ്മങ്ങൾ വരെ ഗംഗയിൽ നടത്തുന്നു.
ഇതുകൊണ്ടൊക്കെ ഇന്ത്യയിൽ രാസവസ്തുക്കളും, രോഗാണുക്കളും ഏറ്റവുമധികമുള്ള നദിയായി ഗംഗ മാറിയിരിക്കുന്നു.
ഇതും കാണുക മഹാത്മാഗാന്ധി സേതു ഭാരതത്തിലെ പ്രമുഖ നദികൾ ഗംഗ | ബ്രഹ്മപുത്ര | സിന്ധു | നർമദ | കൃഷ്ണ | മഹാനദി | ഗോദാവരി | കാവേരി | സത്‌ലുജ് | ഝലം | ചെനാബ് | രാവി | യമുന | ഘാഗ്ര | സോൻ | ഗന്തക് | ഗോമതി | ചംബൽ | ബേത്വ | ലൂണി | സബർ‌മതി | മാഹി | ഹൂഗ്ലീ | ദാമോദർ | തപ്തി | തുംഗഭദ്ര | ഭീമ | പെണ്ണാർ | പെരിയാർ | വൈഗൈ
30°54′N 79°07′E ﻿ / ﻿ 30.900°N 79.117°E ﻿ / 30.900; 79.117 ↑ ↑ Jain, Agarwal Singh 2007 .
sfn error: no target: CITEREFJainAgarwalSingh2007 ( help ) 1 2 ↑ Kumar, Singh Sharma 2005 .
sfn error: no target: CITEREFKumarSinghSharma2005 ( help ) ↑ [NCET text book- Grade 9 Social Science Contemporary India, Chapter -Drainage-Page 20]
ഗംഗാവലി നദി ഒരു സാധാരണ കാഴ്ച.
ഗംഗാവലി നദിയുടെ ഭാഗമായ മാഗോദ് വെള്ളച്ചാട്ടം
ഇന്ത്യയിലെ കർണാടക സംസ്ഥാനത്തിന്റെ പടിഞ്ഞാറൻ ഭാഗത്ത് നിന്ന് ഉത്ഭവിച്ച് ഒഴുകുന്ന നിരവധി ചെറിയ നദികളിൽ ഒന്നാണ് ഗംഗാവലി നദി .
ഗംഗാവലി നദിക്ക് കുറുകെ നിർമ്മിച്ച ഹൊസൂർ പാലത്തിലൂടെ ദേശീയ പാത 66 (ഇന്ത്യ) കടന്നുപോകുന്നു.
ഉത്തര കന്നഡ ജില്ലയെ ധാർവാർ, മംഗലാപുരം പ്രദേശങ്ങളുമായി ബന്ധിപ്പിക്കുന്ന ഈ പാത അങ്കോള, കുമ്ത പ്രദേശങ്ങളെ രണ്ടായി പകുക്കുന്നു.
ഉത്ഭവവും ഭൂപ്രകൃതിയും
ഗംഗവല്ലി നദി (ബെദി നദി എന്നും അറിയപ്പെടുന്നു) ധാർവാഡിന് തെക്ക് പശ്ചിമഘട്ടത്തിൽ നിന്ന് ഉത്ഭവിച്ച് (സോമേശ്വര ക്ഷേത്രത്തിന് സമീപം) ശൽമലയായി പടിഞ്ഞാറ് ദിശയിൽ ഒഴുകി ഗംഗ ക്ഷേത്രത്തിന് തൊട്ടുപിന്നാലെ അറബിക്കടലുമായി ചേരുന്നു.
ഗംഗാദേവിയിൽ നിന്നാണ്  നദി ഗംഗവല്ലി എന്ന പേര് സ്വീകരിച്ചത്.
ഈ പ്രദേശത്തെ ഗ്രാമത്തിന് ഗംഗവല്ലി എന്ന പേര് ഉണ്ട്.
ഈ നദി 30 km (19 mi) കിലോമീറ്റർ (19 മൈൽ) താഴെയായി കൽഘട്ടഗി വച്ച് ഹുബ്ലിയിൽ നിന്ന് ഉത്ഭവിക്കുന്ന ബെദ്തി നദിയുമായി ചേരുന്നു.
നദി പിന്നീട് പടിഞ്ഞാറോട്ടും പിന്നീട് തെക്ക്-പടിഞ്ഞാറോട്ടും 69 കിലോമീറ്റർ ദൂരം ഒഴുകുന്നു.
3, 574    ചതുരശ്ര മൈൽ) വിസ്തൃതിയുള്ള ഈ നദിയുടെ ആകെ നീളം 15 കിലോമീറ്ററാണ് (94 മൈൽ).
അറബിക്കടലിലേക്കുള്ള വഴിയിൽ  മാഗോദ് എന്ന സ്ഥലത്ത് 180 മീറ്റർ ഉയരത്തിൽ നിന്ന് നദി താഴോട്ട് പതിക്കുന്നു.
ആദ്യത്തെ 72 km (45 mi) കിലോമീറ്റർ (45 മൈൽ) നദിയിലുള്ള വെള്ളച്ചാട്ടം ചെറുതാണ്.
അതിനുശേഷം മഗൊഡിൽ വച്ച് 183 m (600 ft) മീറ്റർ (600 ) ഉയരത്തിൽ നിന്ന്  നദി താഴോട്ട് പതിക്കുകയും മാഗോഡ് വെള്ളച്ചാട്ടം രൂപപ്പെടുകയും ചെയ്യുന്നു.
പിന്നീട് കുത്തനെയുള്ള താഴ്വരകളിലൂടെ നദി ഒഴുകുന്നു.
വെള്ളച്ചാട്ടത്തിന് ശേഷം ബേധി നദിയുടെ പോഷകനദിയായ സോണ്ട നദിയിൽ ചേരുന്നു.
അങ്കോള പട്ടണത്തിൽ നിന്ന് 11 km (7 mi) കിലോമീറ്ററും (7 മൈൽ) ബേലാമ്പറിൽ നിന്ന് 4 കിലോമീറ്ററും അകലെയാണ് ഗണഗാവല്ലി ഗ്രാമം.
ഉത്തർ കന്നഡ ജില്ലയിലെ മറ്റൊരു പട്ടണമായ ഗോകർണ പട്ടണം ഗംഗവല്ലി റോഡിൽ മറുവശത്ത് 4 കിലോമീറ്റർ അകലെയാണ്.
ധാർവാഡ് , ഉത്തർ കന്നഡ ജില്ലകളിലൂടെയാണ് നദി ഒഴുകുന്നത്.
നദിയുടെ പാതയിൽ ഇടതൂർന്ന നിത്യഹരിതവും അർദ്ധ നിത്യഹരിതവുമായ വനങ്ങളുണ്ട്.
ബെദി, ശാല്മാലി, സോണ്ട ഭൂമിശാസ്ത്രം
ഗംഗവല്ലി തടത്തിലെ മണ്ണ് പ്രധാനമായും ലാറ്ററൈറ്റ് ഉത്ഭവമുള്ളതും ചുവപ്പ് മുതൽ തവിട്ട് നിറമുള്ളതുമാണ്.
സ്വർണ്ണ മണൽ, കളിമണ്ണ് ,  എന്നിവയാണ് ഇവിടെ കാണപ്പെടുന്ന വിവിധതരം മണ്ണ്.
കാലാവസ്ഥ മഴയുടെ തോത്
നദിയുടെ വലിയൊരു ഭാഗം പശ്ചിമഘട്ടത്തിൽ സ്ഥിതി ചെയ്യുന്നതിനാൽ ഗണഗവല്ലി നദീതടത്തിൽ വലിയ അളവിൽ മഴ ലഭിക്കുന്നു.
ശരാശരി വാർഷിക മഴ 1,700 mm (67 in) മില്ലിമീറ്റർ (67 ഇഞ്ച്) മുതൽ 6,000 mm (240 in) മില്ലിമീറ്റർ വരെ (240 ഇഞ്ച്) വരെയാണ്.
ജൂൺ മുതൽ സെപ്റ്റംബർ വരെയുള്ള മാസങ്ങളിലാണ് (തെക്കുപടിഞ്ഞാറൻ കാലവർഷം അതിന്റെ പരകോടിയിലെത്തുമ്പോൾ ഏറ്റവും മഴ ലഭിക്കുന്നത് ജൂലൈ മാസമാണ്) ഏകദേശം 95% മഴയും ലഭിക്കുന്നത്.
മഴക്കാലത്തിനു ശേഷമുള്ള മഴയിൽ ഇടിമിന്നലോട് കൂടിയ മഴ കൂടുതലും ഒക്ടോബറിലും ലഭിക്കുന്നു.
വേനൽക്കാലമായ ഏപ്രിൽ, മെയ് മാസങ്ങളിലും ചെറിയതോതിൽ മഴ ലഭിക്കുന്നു.
കനത്ത മഴക്കാലത്ത് നദി അടുത്തുള്ള ഗ്രാമങ്ങളിലേക്ക് വെള്ളപ്പൊക്ക ഉണ്ടാക്കുന്നു.
ശരാശരി ദൈനംദിന പരമാവധി താപനില 36 ഡിഗ്രി സെൽഷ്യസും ശരാശരി ദൈനംദിന കുറഞ്ഞ താപനില 22 ഡിഗ്രി സെൽഷസുമാണ്.
സാധാരണയായി ഏപ്രിൽ മാസമാണ് ഏറ്റവും ചൂടേറിയ മാസം.
രാവിലെ, വർഷത്തിലെ മിക്ക സമയത്തും ആപേക്ഷിക ഈർപ്പം 75% കവിയുന്നു.
മൺസൂൺ മാസങ്ങളിൽ, ഉച്ചകഴിഞ്ഞ് ആപേക്ഷിക ഈർപ്പം ഏകദേശം 60% ആണ്.
ഏറ്റവും വരണ്ട മാസങ്ങളിൽ (ജനുവരി മുതൽ മാർച്ച് വരെ) ഉച്ചകഴിഞ്ഞുള്ള ആപേക്ഷിക ഈർപ്പം 35% ൽ കുറവാണ്.
ഇതും കാണുക കർണാടകയിലെ തുറമുഖങ്ങൾ 2024 അങ്കോള (കർണാടക) ഉരുൾപൊട്ടൽ പരാമർശങ്ങൾ ബാഹ്യ ലിങ്കുകൾ ഗണഗവല്ലി നദി ഗംഗവല്ലി നദീതീരം കർണാടകയിലെ നദീ സംവിധാനങ്ങൾ
ഗംഗാദേവി ഇംഗ്ലീഷ് വിലാസം https://ml.wikipedia.org/wiki/Ganga_Devi
ഹിന്ദു ദേവത; ഹിന്ദുമത വിശ്വാസ പ്രകാരം ശാന്ത ഭാവങ്ങളോടുകൂടിയ ദേവിയായി ഗംഗാദേവിയെ കരുതുന്നു.
അതുപോലെതന്നെ ഗംഗാദേവിയുടെ ജനനത്തിന് പുരാണങ്ങളിലും ഇതിഹാസങ്ങളിലുമായി നിരവധി ഐതിഹ്യങ്ങൾ പറയപ്പെടുന്നുണ്ട്.
വൈഷ്ണവിശ്വാസപ്രകാരം ബ്രഹ്മദേവന്റെ കമണ്ഡലുവിൽ നിന്നും ഗംഗാദേവി ജനിച്ചതായി കരുതുന്നു.
മഹാവിഷ്ണുവിന്റെ വാമനവതാര കാലത്ത് ഭൂമി അളന്നതിനുശേഷം സ്വർഗ്ഗവും സത്യലോകവും അളക്കാനായി ഉയർത്തിയ വാമനന്റെ പാദത്തെ ബ്രഹ്മദേവൻ തന്റെ കമണ്ഡലുവിനാൽ അഭിഷേകം ചെയ്യുകയും പാദത്തിൽ നിന്നും ഒഴുകിയ നദിയാണ് ഗംഗ എന്നും കരുതുന്നു.
ആകാശ ഗംഗ ഗംഗാദേവി ഭൂമിയിൽ ഗംഗാദേവി ഭഗവാൻ ശിവന്റെ ജടയിലേക്ക് പതിക്കുന്നു - രാജാരവിവർമ്മയുടെ ഭാവനയിൽ
പൂർവ്വ ജന്മം ശന്തനുവിന്റെ പത്നി ഗംഗാദേവി തന്റെ പുത്രന്മാരെ ഗംഗാനദിയിൽ ഒഴുക്കുന്നു
മഹാഭാരതത്തിലെ ഒരു കഥാപാത്രമാണ് ഗംഗാദേവി .
ചന്ദ്രവംശത്തിലെ മഹാരാജവായിരുന്ന ശന്തനുവിന്റെ പത്നിയായിരുന്നു ഗംഗാദേവി.
അതിൽ ദേവിക്കു ജനിച്ച എട്ടാമത്തെ പുത്രനാണ് ഭീഷ്മർ .
അവലംബം ↑ മഹാഭാരതം -- സംഭവപർവ്വം -- ഡോ.പിഎസ്.
നായർ -- വിദ്യാരംഭം പബ്ലീഷേഴ്സ് External source The Life Of Ganga Ganga Ma: A Pilgrimage to the Source a documentary that follows the Ganges from the mouth to its source in the Himalayas.
ഗംഗാവതി നദി ഇംഗ്ലീഷ് വിലാസം https://ml.wikipedia.org/wiki/Gangavathi_River ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
A typical view.
Magod Falls a part of Ganagavali River
സമുദ്രനിരപ്പിൽ നിന്നും 701 മീറ്റർ ഉയരത്തിൽ ധാർവാഡ് - ഹൂബ്ലി നഗരങ്ങൾക്കു ചുറ്റുമുള്ള മലകളിൽ നിന്നും ഉത്ഭവിച്ച് അറബിക്കടലിൽ ചേരുന്ന ഒരു നദിയാണ് ഗംഗാവതി നദി .
ഉത്ഭവസ്ഥാനത്തിൽ നിന്നും ഏകദേശം 30 കിലോമീറ്റർ താഴെയായി ഷാത്മാല എന്ന പോഷകനദി ചേരുന്ന ഈ നദിയുടെ നീളം 152 കിലോമീറ്ററാണ് .
ഏകദേശം 72 കിലോമീറ്റർ ദൂരം ചരിവുകുറഞ്ഞ പ്രദേശത്തുകൂടി ഒഴുകുന്ന ഈ നദിയിൽ 183 മീറ്റർ താഴ്ചയുള്ള മഗാഡ് ജലപാതം സ്ഥിതിചെയ്യുന്നു.
ഈ ജലപാതത്തിനു താഴെ ഈ നദിയിൽ ചേരുന്ന പോഷകനദിയാണ് സൗദ .
4925 ദശലക്ഷം ക്യു.മീറ്റർ വാർഷികജലപാതമുള്ള ഈ നദി കാർവാർ ജില്ലയിൽ അംഗോല നഗരത്തിൽ നിന്നും 11 കിലോമീറ്റർ അകലത്തിലായി ഗംഗാവതി എന്ന ഗ്രാമത്തിനുസമീപം അറബിക്കടലിൽ പതിക്കുന്നു.
ഗംഗു ബാബ ഇംഗ്ലീഷ് വിലാസം https://ml.wikipedia.org/wiki/Gangu_Baba
1857-ലെ ഇന്ത്യൻ കലാപത്തിൽ പങ്കെടുത്തയാളാണ് ഗംഗാ ബാബ അഥവാ ഗംഗു ബാബ .
ഉത്തർപ്രദേശിലെ ബിതൂർ ഗ്രാമത്തിന് ചുറ്റുമുള്ള വാൽമീകി സമുദായത്തിൽ പെട്ടയാളാണ് അദ്ദേഹം.
വാമൊഴി പാരമ്പര്യത്തിലുള്ള കഥ
ഗംഗു ബാബയുടെ ധീരതയെക്കുറിച്ചും സത്പ്രവൃത്തികളെക്കുറിച്ചും നിരവധി കഥകളുണ്ട്.
നാനാ സാഹേബ് പേഷ്വ പിന്നീട് ബിതൂർ രാജാവ് തന്റെ സൈന്യവുമായി അവിടെ നിന്ന് കടന്നുപോകുമ്പോൾ മുതുകിൽ ചത്ത കടുവയുമായി കാട്ടിൽ നിന്ന് മടങ്ങുന്ന ഗംഗുബാബയെ കണ്ടു.
അത് അദ്ദേഹത്തിന് അങ്ങേയറ്റം മതിപ്പുളവാക്കി.
ആ സമയത്ത് ബ്രിട്ടീഷുകാർക്കെതിരെ യുദ്ധം ആരംഭിച്ചതിനാൽ തന്റെ സൈന്യത്തിൽ ചേരാൻ ഗംഗു ബാബയോട് ആവശ്യപ്പെട്ടു.
ഗംഗു ബാബ പെട്ടെന്ന് സ്വീകരിച്ചു
ബിതൂരിനടുത്തുള്ള ഗ്രാമങ്ങളിലെ ദലിതരുടെ വാക്കാലുള്ള പാരമ്പര്യമനുസരിച്ച്, അദ്ദേഹം മാത്രം തന്റെ വാളുകൊണ്ട് 150 ബ്രിട്ടീഷ് സൈനികരെ കൊന്നു.
ഇത് ബ്രിട്ടീഷുകാരെ അലോസരപ്പെടുത്തി.
അദ്ദേഹത്തെ മരിച്ചോ ജീവിച്ചോ അറസ്റ്റ് ചെയ്യാൻ സർക്കുലറുകൾ പുറപ്പെടുവിച്ചു.
ഒടുവിൽ, അദ്ദേഹം അറസ്റ്റിലാവുകയും ചെയ്തു.
ബ്രിട്ടീഷ് പട്ടാളക്കാർ അദ്ദേഹത്തെ ഒരു കുതിരയിൽ കെട്ടിയിട്ട് മൃതദേഹം കാൺപൂരിലേക്ക് വലിച്ചിഴച്ചു.
തുടർന്ന് ചുണ്ണിഗഞ്ചിൽ വെച്ച് അവർ അദ്ദേഹത്തെ തൂക്കിക്കൊന്നു.
ഗംഗാബോണ്ടം
ഒരു തെങ്ങ് ഇനമാണ് ഗംഗാ ബോണ്ടം.
ഇന്ത്യയിൽ വളരുന്ന തെങ്ങുകളിൽ ഏറ്റവും ചെറിയ തെങ്ങാണിത്.
ആന്ധ്രാപ്രദേശിലാണ് ഇത് കൂടുതലായി വളരുന്നത്.
തൈ നട്ട് രണ്ടരവർഷം കൊണ്ട് ഇത് കായ്ക്കുന്നു.
പപ്പായയുടെ ആകൃതിയിലുള്ള തേങ്ങകൾ പ്രത്യേകത ആണ്.
ഒരു തെങ്ങിൽ നിന്നും 250 മുതൽ 300 വരെ തേങ്ങ ഒരു വർഷം ലഭിക്കുന്നു.
കൂടാതെ  കൊപ്രയാക്കിയാൽ ശരാശരി 190 ഗ്രാം കൊപ്രയും  68% വെളിച്ചെണ്ണയും ലഭിക്കും.
തേങ്ങക്കും ഇളനീരിനും എണ്ണക്കും ഒരു പോലെ അനുയോജ്യമാണ്.
ഗംഗാസംഗമം ഇംഗ്ലീഷ് വിലാസം https://ml.wikipedia.org/wiki/Gangasangamam
പി.കെ ഫിലിംസിനുവേണ്ടി പോൾകല്ലുങ്കൽ നിർമിച്ച മലയാളചലച്ചിത്രമാണ് ഗംഗാസംഗമം .
ജിയോപിക്ചേഴ് വിതരണം ചെയ്ത ഈ ചിത്രം 1971 ഡിസംബർ 17-ന് കേരളത്തിൽ പ്രദർശനം തുടങ്ങി.
അഭിനേതാക്കൾ പ്രേം നസീർ ജയഭാരതി തിക്കുറിശ്ശി സുകുമാരൻ നായർ ജെസ്സി ടി.എസ്. മുത്തയ്യ പോൾ വെങ്ങോല ആലുമ്മൂടൻ ബഹദൂർ ഗിരിജ കൊട്ടാരക്കര ശ്രീധരൻ നായർ പാലാ തങ്കം രാഗിണി പിന്നണിഗായകർ കെ.ജെ. യേശുദാസ് പി. സുശീല പി. ജയചന്ദ്രൻ പി. മാധുരി അണിയറയിൽ സംവിധാനം - ജെ.ഡി. തോട്ടാൻ , പോൾ കല്ലുങ്കൽ നിർമ്മാണം - പോൾ കല്ലുങ്കൽ ബാനർ - പി.കെ. ഫിലിംസ് കഥ, തിരക്കഥ, സംഭാഷണം - പൊൻകുന്നം വർക്കി ഗാനരചന - വയലാർ രാമവർമ്മ സംഗീതം - ജി. ദേവരാജൻ സിനീമാട്ടോഗ്രാഫി - പി രാമസ്വാമി ചിത്രസയോജനം - വി.പി. കൃഷ്ണൻ കലാസംവിധാനം - എസ്. കൊന്നനാട്ട്.
ഗാനം ആലാപനം 1 മുന്തിരിക്കുടിലിൽ പി ജയചന്ദ്രൻ 2 ഉഷസ്സേ ഉഷസ്സേ മാധുരി 3 മനസാ വാചാ കർമ്മണാ കെ ജെ യേശുദാസ് 4 മോഹാലസ്യം മധുരമാമൊരു പി സുശീല.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡേറ്റാബേസിൽ നിന്ന് ഗംഗാസംഗമം
ഗംഗാദേവി (കവിയിത്രി) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
Madura Vijayam 1924 Edition
മധുരാവിജയം എന്ന സംസ്കൃതകാവ്യത്തിന്റെ കർത്താവാണ് ഗംഗാദേവി .
വിജയനഗര സാമ്രാജ്യത്തിലെ സേനാനായകനായിരുന്ന കമ്പരായന്റെ പത്നിയാണ് ഗംഗാദേവി എന്നു ഊഹിയ്ക്കുന്നു.
കമ്പരായന്റെ മധുരാവിജയത്തെ അടിസ്ഥാനമാക്കിയാണ് ഈ കാവ്യം രചിച്ചതെന്നു കരുതുന്നു.
വീരകമ്പരായചരിതം എന്നും കാവ്യത്തെ വിളിയ്ക്കുന്നുണ്ട്.
കാവ്യാത്മക ഐതിഹ്യമനുസരിച്ച്, മധുരയെ സുൽത്താനേറ്റിൽ നിന്ന് മോചിപ്പിക്കാനും മീനാക്ഷീ ക്ഷേത്രം വീണ്ടും തുറക്കാനും "വലിയ തെറ്റുകൾ ശരിയാക്കാനും" കുമാര കമ്പാനയ്ക്ക് ദേവിയുടെ വാൾ നൽകിയത് ഗംഗാദേവിയാണ് എന്ന് വില്യം ജാക്സൺ സമർത്ഥിക്കുന്നു.
ഗംഗാസമതലം ഗംഗാനദിയും പോഷകനദികളും ഗംഗാതടത്തിന്റെ ഉപഗ്രഹചിത്രം
ഇന്ത്യയിലെ ഗംഗാനദിയുടെ പ്രവാഹത്തിന് ഇരുവശവുമുള്ള  ഫലഭൂയിഷ്ടമായ സമതലപ്രദേശത്തെയാണ്‌ ഗംഗാസമതലം അഥവാ ഗംഗാതടം എന്ന് വിളിക്കുന്നത് .
വടക്ക് ശിവാലിക് മലകളും തെക്ക് മദ്ധ്യേന്ത്യൻ മലനിരകളും പടിഞ്ഞാറ് പഞ്ചാബ് ദൊവാബുവും പടിഞ്ഞാറ്‌ ബംഗാളിലെ അഴിമുഖവുമാണ് ഗംഗാസമതലത്തിന്റെ അതിർത്തികൾ ‌.
പലപ്പോഴും ഗംഗാസമതലത്തേയും സിന്ധൂനദീതീരത്തുള്ള സമതലത്തേയും ചേർത്ത് ഒന്നായി സിന്ധു-ഗംഗാ സമതലം എന്നാണ്‌ പരാമർശിക്കാറുള്ളത്.
ഗംഗാസമതലം നിരപ്പുള്ള ഫലഭൂയിഷ്ടമായ ഒരു പ്രദേശമാണ്.
ലോകത്തെ ഏറ്റവും ജനസാന്ദ്രതയേറിയ പ്രദേശങ്ങളിലൊന്നാണിവിടം.
ഇവിടത്തെ മണ്ണിന്റെ ഫലഭൂയിഷ്ടതമൂലം വിവിധ തരത്തിലുള്ള വിളകളുടെ വിപുലമായ രീതിയിലുള്ള കൃഷി ഇവിടെ നടക്കുന്നു.
ഇന്ത്യയുടെ 'ലോലമായ അടിവയർ' (soft under-belly) എന്നാണ് ഈ മേഖല അറിയപ്പെടുന്നത്.
നിരവധി നദികളുടെ സാന്നിധ്യം മുൻകാലങ്ങളിൽത്തന്നെ ചരക്കുനീക്കത്തിനും സഹായകമായി വർത്തിച്ചു.
ഇന്ത്യയിലെ പ്രധാനപ്പെട്ട നഗരങ്ങളായ ദില്ലി , വരാണാസി , പട്ന , തുടങ്ങിയവ ഗംഗാതടത്തിലാണ് സ്ഥിതി ചെയ്യുന്നത്.
ചരിത്രപരമായി ഗംഗാതടം തന്നെയാണ് ഇന്ത്യയുടെ പ്രധാനപ്പെട്ട ഭൂമേഖല.
വൻ രാജവംശങ്ങൾ അവയുടെ തലസ്ഥാനങ്ങൾ ഇവിടെയാണ് സ്ഥാപിച്ചത്.
ഗംഗാസമതലം പൂർണ്ണമായും ജനവാസമേഖലയാണ്.
ഇന്ത്യയുടെ മറ്റു ഭാഗങ്ങളിലുള്ള പോലെ ആദിവാസികളും മറ്റും വസിക്കുന്ന കാടുകൾ ഇവിടെയില്ല .
നദികൾ float
ഗംഗക്കു പുറമേ ഹിമാലയത്തിൽ നിന്നും തെക്കോട്ടും മദ്ധ്യേന്ത്യൻ പർവതനിരകളിൽ നിന്നും വടക്കോട്ടും ഒഴുകുന്ന വലുതും ചെറുതുമായ നിരവധി നദികൾ ഈ സമതലത്തെ കീറിമുറിച്ചു കൊണ്ട് കടന്നു പോകുന്നു.
ഗംഗയും അതിന്റെ പോഷകനദികളിലും വർഷകാലത്ത് വെള്ളപ്പൊക്കമുണ്ടാകുന്നു.
ഈ നദികളിൽ പ്രധാനപ്പെട്ട ഒന്നാണ് കോസി .
ഈ നദിയിൽ 24 മണിക്കൂറിനുള്ളിൽ ജലനിരപ്പ് 30 അടി ഉയരാറുണ്ട്.
ഇന്ന് ഇത് ജലവൈദ്യുതപദ്ധതികൾക്കായും ജലസേചനപദ്ധതികൾക്കായും ഉപയോഗപ്പെടുത്തുന്നതുവഴി ക്രമാതീതമായ നീരൊഴുക്ക്  നിയന്ത്രിക്കുന്നുണ്ട്.
ഇന്ന് ഭൂമിശാസ്ത്രപരമായും ഭൌതികമായും ലളിതമായ ഘടനയുള്ള ഗംഗാതടം ഉപഭൂഖണ്ഡത്തിൽത്തന്നെ ഏറ്റവുമധികം മാറ്റത്തിനു വിധേയമായിട്ടുള്ള ഭൌമമേഖലയാണ്.
ഗംഗാസമതലം കിടക്കുന്നിടം പുരാതനകാലത്ത് ഏതാണ്ട് 1300 അടി ആഴമുള്ള ഒരു കിടങ്ങായിരുന്നു.
ഈ കിടങ്ങിനെക്കുറിച്ച് ഭൂമിശാസ്ത്രജ്ഞന്മാർക്കിടയിൽ വ്യത്യസ്തസിദ്ധാന്തങ്ങളുണ്ട്.
ഹിമാലയത്തിനു രൂപം കൊടുത്ത അതേ ഭൌമപ്രതിഭാസത്തിന്റെ ഫലം തന്നെയാണ് ഈ കിടങ്ങും എന്ന് ചിലർ കരുതുന്നു.
ഏതായാലും ഉപദ്വീപായ ഇന്ത്യയേയും ഹിമാലയത്തേയും വേർതിരിച്ച് ഒരു കിടങ്ങ് സ്ഥിതി ചെയ്തിരുന്നു എന്നുള്ളത് തർക്കമില്ലാത്തകാര്യമാണ്.
പിൽക്കാലത്ത് ഈ കിടങ്ങിന് കിഴക്കുള്ള നദികളിലൂടെ നിക്ഷേപിക്കപ്പെട്ട മണ്ണ് മൂടി ഈ കിടങ്ങ് മൂടപ്പെട്ടു.
ഇത്ര വലിപ്പമുള്ള ഒരു കിടങ്ങ് മണ്ണടിഞ്ഞു മൂടപ്പെട്ടു എന്നത് അവിശ്വസനീയമായി തോന്നുമെങ്കിലും ഗംഗാനദി ഒരു ദിവസം ബംഗാൾ ഉൾക്കടലിലേക്കൊഴുക്കുന്ന മണ്ണിന്റെ കണക്ക് നോക്കിയാൽ ഇതിന് ന്യായീകരണം കണ്ടെത്താൻ സാധിക്കും.
ഏതാണ്ട് പത്തു ലക്ഷം ടൺ മണ്ണ് ഗംഗാനദി ദിവസേന ബംഗാൾ ഉൾക്കടലിലേക്കെത്തിക്കുന്നെണ്ടാന്നാണ് ചില വിദഗ്ദ്ധർ കണക്കാക്കുന്നത്.
നദി അതിന്റെ തടത്തിൽ നിക്ഷേപിക്കുന്ന മണ്ണിന് പുറമെയാണിത്.
ഈ മണ്ണ് കൃഷിക്ക് ഏറ്റവും അനുയോജ്യമാണ്.
അതുകൂടാതെ ഇഷ്ടികയും മറ്റു കളിമണ്ണുൽപ്പന്നങ്ങളും നിർമ്മിക്കാനും ഉപയോഗിക്കുന്നു.
ഗംഗാതടത്തിലെ 90% ആളുകളുടേയും ജീവിതവൃത്തി കൃഷിയെ ആശ്രയിച്ചാണ്.
ഇവിടത്തെ കൃഷി, നിരവധി ഘടകങ്ങളുമായി ബന്ധപ്പെട്ടിരിക്കുന്നുവെങ്കിലും മഴ തന്നെയാണ് അവയിൽ ഏറ്റവും പ്രധാനം.
തെക്കുപടിഞ്ഞാറൻ കാലവർഷത്തിന്റെ ബംഗാൾ ഉൾക്കടൽ ശാഖ ഹിമാലയം കടന്ന് വടക്കോട്ട് തിബറ്റിലേക്ക് പ്രവേശിക്കാൻ സാധിക്കാത്തതിനാൽ ബംഗാൾ ഉൾക്കടലിൽ നിന്ന് പടിഞ്ഞാറോട്ട് ദിശമാറി ഗംഗാസമതലത്തിലെത്തുന്നു.
അവിടെ നിന്നും വീണ്ടൂം വടക്കുപടിഞ്ഞാറൻ ദിശയിലേക്ക് നീങ്ങുമ്പോഴേക്കും കാറ്റിലെ ജലാംശം നഷ്ടപ്പെടുന്നു.
അങ്ങനെ ബംഗാളിൽ നിന്നും പഞ്ചാബിലെത്തുമ്പോഴേക്കും മഴ വളരെക്കുറഞ്ഞുകുറഞ്ഞു വരുനു.
വേനൽക്കാലത്ത് ഗംഗാതടത്തിന്റെ വടക്കൻഭാഗങ്ങൾ അൽപ്പം വരണ്ടുണങ്ങുമെങ്കിലും സമതലം ഏതാണ്ട് വർഷം മുഴുവനും പച്ചപ്പുള്ളതായിരിക്കും.
ഗംഗാതടത്റ്റിന്റെ വടക്കു പടീഞ്ഞാറൻ ഭാഗത്ത് തെക്കുപടീഞ്ഞാറൽ കാലവർഷം എത്തുമ്പോഴേക്കും വളരെക്കുറച്ച് മഴ മാത്രമേ നൽകുന്നുള്ളൂ.
ഇവിടത്തെ ശരാശരി വർഷപാതം 40 ഇഞ്ചോളമാണ്.
അതു കൊണ്ട് ഈ മേഖലയിലെ കൃഷിക്ക് ജലസേചനം അത്യാവശ്യമാണ്.
ഗോതമ്പ്, ബാർലി, അരി എന്നിവയാണ് ജലസേചനത്തിന്റെ സഹായത്താൽ കൃഷിചെയ്യുന്ന വിളകൾ.
ചാമ ഇവിടത്തെ വേനൽകൃഷിയാണ്.
ഇവിടത്തെ കാലാവസ്ഥ അനുയോജ്യമല്ലാത്തതിനാൽ അരി ഒരു പ്രാധാന്യം കുറഞ്ഞ കൃഷിയാണ്.
ഗോതമ്പാണ് ഇവിടത്തെ ജനങ്ങളുടെ പ്രധാന ഭക്ഷണം ചപ്പാത്തിയുടെ രൂപത്തിലാണ് ഇവർ ഇത് ഭക്ഷിക്കുന്നത്.
അരിക്ക് വേണ്ട കാലാവസ്ഥയുടെ നേരെ വിപരീതമായ കാലാവസ്ഥയാണ് ഗോതമ്പ് കൃഷിക്ക് യോജിച്ചത്.
പഞ്ചാബിലെ കുറഞ്ഞ താപനിലയും മിതമായ വർഷപാതവും ഇവിടത്തെ കൃഷിക്കാരെ ഗോതമ്പ് റാബി ക്കായി ഒക്ടോബറിൽ വിതയ്ക്കാനും മാർച്ചോടെ വിളവെടുക്കാനുംസഹായിക്കുന്നു.
ഡയാന റിഗ്
ഡേം എനിഡ് ഡയാന എലിസബത്ത് റിഗ് ഡിബിഇ (20 ജൂലൈ 1938 - 10 സെപ്റ്റംബർ 2020) നാടകങ്ങളിലും ചലച്ചിത്രങ്ങളിലും വേഷങ്ങൾ അവതരിപ്പിച്ച ഒരു ഇംഗ്ലീഷ് അഭിനേത്രിയായിരുന്നു.
അവരുടെ വേഷങ്ങളിൽ അവഞ്ചേഴ്‌സ് (1965-1968) എന്ന ടിവി പരമ്പരയിലെ എമ്മ പീൽ; ഓൺ ഹെർ മജസ്റ്റിസ് സീക്രട്ട് സർവീസ് എന്ന ചിത്രത്തിലെ ജെയിംസ് ബോണ്ടിന്റെ ഭാര്യ കൗണ്ടസ് തെരേസ ഡി വിസെൻസോയുടെ വേഷം (1969); ഗെയിം ഓഫ് ത്രോൺസിലെ ഒലീന ടൈറൽ (2013–2017); 1993-ൽ വെസ്റ്റ് എൻഡിലും തുടർന്ന് ഒരു വർഷത്തിനുശേഷം ബ്രോഡ്‌വേയിലും അവതരിപ്പിച്ച മെഡിയ എന്ന നാടകത്തിലെ ടൈറ്റിൽ റോൾ എന്നിവ ഉൾപ്പെടുന്നു.
റിഗ് 1957-ൽ ദി കൊക്കേഷ്യൻ ചോക്ക് സർക്കിൾ എന്ന നാടകത്തിലൂടെ തന്റെ പ്രൊഫഷണൽ സ്റ്റേജ് അരങ്ങേറ്റം നടത്തിക്കൊണ്ട് 1959-ൽ റോയൽ ഷേക്സ്പിയർ കമ്പനിയിൽ ചേർന്നു.
1971-ൽ അബെലാർഡ് ഹെലോയിസ് എന്ന നാടകത്തിലൂടെ ബ്രോഡ്‌വേയിൽ അരങ്ങേറ്റം കുറിച്ചു.
എമ്മ പീൽ എന്ന കഥാപാത്രം അവളെ ഒരു സെക്സ് സിംബലാക്കി മാറ്റി.
ലണ്ടനിലും ന്യൂയോർക്കിലും അവതരിപ്പിക്കപ്പെട്ട മെഡിയയിലെ അഭിനയത്തിന്, ഒരു നാടകത്തിലെ മികച്ച നടിക്കുള്ള ടോണി അവാർഡ് 1994-ൽ അവർ നേടി.
നാടകരംഗത്തെ സേവനങ്ങൾക്ക് 1988-ൽ ഡിബിഇ 1994-ൽ ഡെയ്ം ബഹുമതികൾ നൽകപ്പെട്ടു.
നിരവധി ടിവി പരമ്പരകളിലും സിനിമകളിലും പ്രത്യക്ഷപ്പെട്ട റിഗ് എ മിഡ്‌സമ്മർ നൈറ്റ്‌സ് ഡ്രീം (1968) എന്ന ചിത്രത്തിലെ ഹെലീന, ദി ഗ്രേറ്റ് മപ്പറ്റ് കേപ്പർ എന്ന ചിത്രത്തിലെ ലേഡി ഹോളിഡേ (1981); ഈവിൾ അണ്ടർ ദി സൺ (1982) എന്ന ചിത്രത്തിലെ അർലീന മാർഷൽ എന്നീ വേഷങ്ങൾ അവിസ്മരണീയമാക്കി.
മദർ ലവ് (1989) എന്ന ബിബിസി മിനി പരമ്പരയിലെ വേഷത്തിന് മികച്ച നടിക്കുള്ള ബാഫ്റ്റ ടിവി അവാർഡും റെബേക്കയുടെ (1997) ഒരു അഡാപ്റ്റേഷനിൽ മിസിസ് ഡാൻവേഴ്‌സ് എന്ന കഥാപാത്രത്തിൻറെ പേരിൽ എമ്മി അവാർഡും അവർ നേടി.
അവരുടെ മറ്റ് ടെലിവിഷൻ വേഷങ്ങളിൽ യു, മി ആൻഡ് ദി അപ്പോക്കലിപ്‌സ് (2015), ഡിറ്റക്‌റ്ററിസ്റ്റ്സ് (2015), ഡോക്‌ടർ ഹൂ എന്ന പരമ്പരയുടെ " ദി ക്രിംസൺ ഹൊറർ " (2013) എന്ന എപ്പിസോഡിൽ  മകൾ റേച്ചൽ സ്റ്റെർലിങ്ങിനൊപ്പമുള്ള വേഷം, ഓൾ ക്രീച്ചേഴ്‌സ് ഗ്രേറ്റ് ആന്റ് സ്മോൾ (2020) എന്ന പരമ്പരയിലെ മിസിസ് പമ്പ്രെ എന്നിവ ഉൾപ്പെടുന്നു.
അവരുടെ അവസാന വേഷം മരണത്തിന് തൊട്ടുമുമ്പ് പൂർത്തിയായ എഡ്ഗർ റൈറ്റിന്റെ 2021 ലെ സൈക്കോളജിക്കൽ ഹൊറർ ചിത്രമായ ലാസ്റ്റ് നൈറ്റ് ഇൻ സോഹോ ആയിരുന്നു.
ഡയാന സ്പെൻസർ ഇംഗ്ലീഷ് വിലാസം https://ml.wikipedia.org/wiki/Diana_Spencer
ചാൾസ് രാജകുമാരന്റെ ആദ്യഭാര്യയായിരുന്നു ഡയാന സ്പെൻസർ (ജനനം 01-07-1961, മരണം 31-08-1997).
വളരെ സമ്പന്നമായ സ്പെൻസർ കുടുംബത്തിലാണ് ജനിച്ചതെങ്കിലും, ചാൾസ് രാജകുമാരനുമായുള്ള വിവാഹനിശ്ചയത്തോടെയാണ് ഡയാന പ്രശസ്തയാവുന്നത്.
ചാൾസ് രാജകുമാരനുമായുള്ള വിവാഹശേഷം, ഡയാന വെയ്‌ൽസിലെ രാജകുമാരി എന്നാണ് അറിയപ്പെട്ടിരുന്നത്.
ചാൾസ് രാജകുമാരനുമായുള്ള ദാമ്പത്യത്തിൽ ഡയാനക്ക് രണ്ട് കുട്ടികളുണ്ട്.
വിവാഹശേഷം ഡയാന ധാരാളം സാമൂഹ്യപ്രവർത്തനങ്ങളിൽ ഏർപ്പെട്ടിരുന്നു.
ലോകമാധ്യമങ്ങൾ വിടാതെ പിന്തുടർന്നിരുന്ന ഒരു വ്യക്തിത്വമായിരുന്നു ഡയാനയുടേത്.
അവർ പലപ്പോഴും വിവാദങ്ങൾക്കു പാത്രമായിട്ടുണ്ട്.
1996 ഓഗസ്റ്റ് 28 ന് ചാൾസ് രാജകുമാരനിൽ നിന്നും വിവാഹമോചനം തേടി.
1997 ഓഗസ്റ്റ് 31 ന് ഫ്രാൻസിലെ പാരീസിൽ വച്ചുണ്ടായ ഒരു കാറപകടത്തിൽ ഡയാന അന്തരിച്ചു.
ഡയാന രാജകുമാരിയുടെ സായാഹ്നവസ്ത്രം ലേലത്തിൽ പോയത് 9.13 കോടി രൂപയ്ക്ക്.
ലക്ഷ്യമിട്ടതിനേക്കാൾ 11 ഇരട്ടിവിലയ്ക്കാണു വിൽപന നടന്നതെന്നു ലൊസാഞ്ചലസ് ജൂലിയൻസ് ഓക്‌ഷൻ കമ്പനി അധികൃതർ വ്യക്തമാക്കി.
ഡയാന മേഖല
മഡഗാസ്കർ ദ്വീപിലെ ഏറ്റവും വടക്ക് മേഖലയിലാണ് ഡയാന (Diana) , സവ മേഖല തെക്കുകിഴക്കും സോഫിയ മേഖല തെക്കുപടിഞ്ഞാറും അതിരാണ്.
വിസ്തീർണ്ണം 19,266 ച.
2013ലെ കണക്കെടുപ്പ് അനുസരിച്ച് 7,00,021 എന്നു കണക്കാക്കിയിരുന്നു.
മേഖലയുടെ തലസ്ഥാനം അനറ്റ്സിരനന (Antsiranana) .
ഇത് മുമ്പ് ദീഗൊ സുഅരെസ് എന്ന് അറിയുന്നു കുറിപ്പുകൾ പുറത്തേക്കുള്ള കണ്ണികൾ
(in French) Monographie de la Région Diana Archived 2013-11-05 at the Wayback Machine .
ഡയാന റോസ്
ഒരു അമേരിക്കൻ ഗായികയും, ഗാനരചയിതാവും, നടിയുമാണ് ഡയാന ഏർണെസ്റൈറൻ ഏർലെ റോസ് (മാർച്ച് 26, 1944 ജനനം).
അമേരിക്കയിലെ ഡിട്രോയിറ്റിൽ ജനിച്ചു വളർന്ന ഇവർ ദ സുപ്രീംസ് എന്ന സംഗീത സംഘത്തിന്റെ  സ്ഥാപക അംഗം നിലയിലും പ്രധാന ഗായിക എന്ന നിലയിലുമാണ് പ്രശസ്തിയിലെത്തിയത്.
ലോകത്തെ എക്കാലത്തെയും മികച്ച സ്ത്രീ ബാൻഡുകളിൽ ഒന്നായിരുന്ന സുപ്രീംസ് ഏറ്റവും കൂടുതൽ ആൽബങ്ങൾ വിറ്റഴിച്ചിട്ടുള്ള ബാൻഡുകളിൽ ഒന്നാണ്.
സുപ്രീംസ് ബാൻഡിൽ നിന്നും മാറിയതിനു ശേഷം സ്വന്തമായി പാടാൻ തുടങ്ങിയ ഇവർ തന്റെ സംഗീത ജീവിതത്തിൽ ആകെ 14 കോടിയിലധികം ആൽബങ്ങൾ ലോകമെമ്പാടുമായി വിറ്റഴിച്ചിട്ടുണ്ട്.
അഭിനയിത്തിലും തിളങ്ങിയിട്ടുള്ള ഇവർക്ക് ഒരു ഗോൾഡൻ ഗ്ലോബ് പുരസ്കാരവും ഒരു ഓസ്കാർ നാമ നിർദ്ദേശവും ലഭിച്ചിട്ടുണ്ട്.
ബിൽബോർഡ് മാഗസിൻ  "ഫിമെയ്ൽ ഏന്റർറ്റൈനർ ഒഫ്‌ ദ സെഞ്ചറി" എന്ന ബഹുമതി നൽകിയിട്ടുള്ള ഇവരെ ഗിന്നസ് ബുക്ക് ഏറ്റവും കൂടുതൽ വിജയിച്ച സംഗീതജ്ഞയായി തിരഞ്ഞെടുത്തു.
അമേരിക്കയിലും ബ്രിട്ടനിലുമായി 70 ഹിറ്റ് ഗാനങ്ങൾ സ്വന്തമായും സുപ്രീംസ് നോടുകൂടെയുമായി ഉള്ള ഇവരെ സുപ്രീംസിലെ അംഗം എന്ന നിലയിൽ റോക്ക് ആൻഡ് റോൾ ഹോൾ ഓഫ് ഫെയിമിൽ ചേർത്തിട്ടുണ്ട്.
12 തവണ ഗ്രാമി പുരസ്കാരത്തിനു നിർദ്ദേശിക്കപ്പെട്ട ഇവരെ 2012-ൽ ഗ്രാമി ലൈഫ് ടൈം അച്ചീവ്മെന്റ് അവാർഡ് നൽകി ആദരിച്ചിട്ടുണ്ട്.
ഡയാനെ ലെയ്ൻ
ഡയാനെ കൊളീൻ ലെയ്ൻ (ജനനം: ജനുവരി 22, 1965) ഒരു അമേരിക്കൻ അഭിനേത്രിയാണ്.
ന്യൂ യോർക്ക് നഗരത്തിൽ ജനിച്ചുവളർന്ന ലെയ്ൻ,1979 ൽ ജോർജ്ജ് റോയ് ഹിൽസിൻറെ ' എ ലിറ്റിൽ റൊമാൻസ് ' എന്ന ചിത്രത്തിലൂടെയാണ് വെള്ളിത്തിരയിലേയ്ക്ക് അരങ്ങേറ്റം കുറിച്ചത്.
ഇതേത്തുടർന്ന് 2002 ലെ അൺഫെയിത്‍ഫുൾ ഉൾപ്പെടെയുള്ള നിരവധി ശ്രദ്ധേയ ചിത്രങ്ങളിൽ വേഷങ്ങളവതരിപ്പിക്കുവാൻ അവസരം ലഭിച്ച ഡയാനെ ലെയ്ൻ, ഒരു നാടകീയ ചലച്ചിത്രത്തിലെ ഏറ്റവും മികച്ച നടിയെന്ന നിലയിൽ  സാറ്റലൈറ്റ്, ന്യൂയോർക്ക് ഫിലിം ക്രിട്ടിക്സ് സർക്കിൾ , നാഷണൽ സൊസൈറ്റി ഓഫ് ഫിലിം ക്രിട്ടിക്സ് അവാർഡുകൾ നേടുകയും ചെയ്തു.
ഏറ്റവും മികച്ച നടിക്കുള്ള അക്കാദമി പുരസ്കാരം , ഗോൾഡൻ ഗ്ലോബ് , സ്ക്രീൻ ആക്ടേഴ്സ് ഗിൽഡ് അവാർഡ് നാമനിർദ്ദേശങ്ങളും അൺഫെയിത്‍ഫുൾ എന്ന ചിത്രത്തിലെ മികച്ച പ്രകടനത്തിനു ലഭിച്ചിരുന്നു.
ദി ഔട്ട്‍സൈഡേർസ് (1983), ജഡ്ജ് ഡ്രഡ്ഡ് (1995), എ വാക്ക് ഓൺ ദ മൂൺ (1999), ദ പെർഫക്ട് സ്റ്റോം (2000), അണ്ടർ ദി ടസ്കൻ സൺ (2003), സിനിമാ വെരിറ്റ് (2011), ട്രമ്പോ (2015) എന്നീ ചിത്രങ്ങളോടൊപ്പം ഹൗസ് ഓഫ് കാർഡ് എന്ന പരമ്പരയുടെ ആറാം സീസണിലും അഭിനിയക്കുകയുണ്ടായി.
മാൻ ഓഫ് സ്റ്റീൽ (2013) എന്ന സൂപ്പർഹീറോ ചിത്രത്തിൽ മാർത്താ കെന്റ് എന്ന കഥാപാത്രത്തെ അവതരിപ്പിക്കുകയും ബാറ്റ്മാൻ v സൂപ്പർമാൻ: ഡോൺ ഓഫ് ജസ്റ്റിസ് (2016), ജസ്റ്റിസ് ലീഗ് (2017) എന്നിവയിൽ പ്രധാന വേഷങ്ങളില‍്‍ പ്രത്യക്ഷപ്പെടുകയും ചെയ്തിരുന്നു.
ഡയാനെ ലെയ്ൻ ന്യൂയോർക്ക് നഗരത്തിലാണ് ജനിച്ചത്.
കോളീൻ പ്രൈസ് എന്നറിയപ്പെട്ടിരുന്ന അവരുടെ മാതാവായ കോളിൻ ലീ ഫാറിംഗ്ട്ൻ ഒരു നൈറ്റ്ക്ലബ് ഗായികയും പ്ലേബോയ് സെന്റർഫോൾഡ് മോഡലും (മിസ് ഒക്ടോബർ 1957) ആയിരുന്നു.
ഡയാന ഹദ്ദാദ് ഇംഗ്ലീഷ് വിലാസം https://ml.wikipedia.org/wiki/Diana_Haddad
ഒരു ലെബനീസ് ഗായികയും ടെലിവിഷൻ കലാകാരിയുമാണ് ഡയാന ഹദ്ദാദ് .
ഡയാന ജോസഫ് ഫൗദ് ഹദ്ദാദ് എന്ന് പൂർണ്ണനാമം.
പൗരത്വമുള്ള ഡയാന 1990 കൾക്ക് ശേഷം അറബ് ലോകത്തെ ഏറ്റവും പ്രസിദ്ധയാർജിച്ച ഗായികമാരിൽ ഒരാളാണ്.
1996 ലെ സകൻ എന്ന ആദ്യ ഗാനത്തിലൂടെ ഇവർ റെക്കോർഡുകൾ ഭേദിച്ചു.
അറബ് ലോകത്ത് ഏറ്റവുംകൂടുതൽ വിറ്റഴിയുന്ന ഗാനങ്ങളിൽ ഇവരുടേതുമുണ്ട്.
അമ്മനെ എന്ന ഗാനം ഡയാനയെ ഗാനാസ്വാദകരുടെ പ്രിയങ്കരിയാക്കിമാറ്റി.
പുറം കണ്ണികൾ അമ്മനെ എന്ന ഗാനം യൂറ്റ്യൂബിൽ
ഡയാന ഹെയ്ഡൻ ഇംഗ്ലീഷ് വിലാസം https://ml.wikipedia.org/wiki/Diana_Hayden
1997-ലെ മിസ്സ് ഇന്ത്യ വേൾഡ് ആയിരുന്നു ഡയാന ഹെയ്ഡൻ .
മോഡൽ, ചലച്ചിത്ര അഭിനേതാവ് എന്നീ നിലകളിൽ പ്രശസ്തയുമാണ്.
1973 മേയ് 1-ന് ആണ് ഡയാനയുടെ ജനനം.
ആംഗ്ലോ ഇന്ത്യനാണ് ഡായാന ഹെയ്ഡൻ.
സെക്കന്തരാബാദിലെ സെയിന്റ് ആൻസ് ഹൈ സ്കൂളിൽ പഠിച്ചിരുന്ന ഡയാന എട്ടാം ക്ലാസ്സിൽ കുടുംബത്തിന്റെ പ്രാരാബ്ദങ്ങൾ ഏറ്റെടുത്തുകൊണ്ട് പഠനം അവസാനിപ്പിച്ചു.
എങ്കിലും വിദൂരവിദ്യാഭാസം വഴി ഡയാന പഠനം തുടർന്ന് ഒസ്മാനിയ യൂണിവേർസിറ്റിയിൽനിന്നും ഇംഗ്ലീഷിൽ ബിരുദമെടുത്തു
എൻകോർ എന്ന ഇവന്റ് മാനേജ്മെന്റ് കമ്പനിക്ക് വേണ്ടി ജോലി നോക്കുന്നതിന്റെ ഇടയിലാണ് ഡയാന മോഡലിങ്ങിലേക്ക് വന്നത്.
പിന്നീട് ബി.എം.ജി ക്രെസെന്റോ എന്ന കമ്പനിയുടെ പി.ആർ.ഓ ആയി ജോലി നോക്കിയ ഡയാന അനൈഡ , മെഹ്നാസ് എന്നീ മോഡലുകളുടെ മാനേജറുമായി.
അനൈഡയുടെ നിർദ്ദേശപ്രകാരമാണ് ഡയാന മിസ്സ് ഇന്ത്യ മത്സരത്തിൽ പെങ്കെടുക്കുന്നത്.
ഫെമിന മിസ്സ് ഇന്ത്യ മത്സരത്തിൽ വിജയിയായതിനുശേഷം മിസ്സ് യൂണിവേർസ് കിരീടവും ഡായാന സ്വന്തമാക്കി.
1997-ലെ ഫെമിന മിസ്സ് ഇന്ത്യ മത്സരത്തിൽ കിരീടം ചൂടിയതോടുകൂടിയാണ് ഡയാന പ്രശസ്തയാകുന്നത്.
തുടർന്ന് നടന്ന മിസ്സ് വേൾഡ് മത്സരത്തിലും ഡയാന വിജയിയായി ലോകം മുഴുവൻ അറിയപ്പെടുന്ന വ്യക്തിയായി.
മിസ്സ് വേൾഡ് നേടുന്ന മൂന്നാമത്തെ ഇന്ത്യാക്കാരിയായി ഡയാന.
പിന്നീട് ബോളിവുഡ് സിനിമകളിലേയ്ക്ക് ഡയാന രംഗപ്രവേശനം ചെയ്തു.
അന്തർദേശീയ സിനിമകളിലും ഡയാന അഭിനയിച്ചിട്ടുണ്ട്.
പക്ഷെ ബോളിവുഡ് ചലറച്ചിത്രങ്ങളിൽ ഡയാനയ്ക്ക് വിജയം നേടാനായില്ല.
2008-ൽ ബിഗ് ബോസ് (സീസൺ 2) എന്ന റിയാലിറ്റി ഷോയിൽ ഡയാന പങ്കെടുത്തിരുന്നു.
നവംബർ 7-ന് സം‌പ്രേക്ഷണം ചെയ്ത എപ്പിസോഡിൽ പ്രേക്ഷക വോട്ടുകളാൽ ഡയാന പുറത്തായി.
പിന്നീട് കാലിഫോർണിയയിലുള്ള ലോസ് ആഞ്ചലസ്സിലേയ്ക്ക് ഡയാന താമസം മാറ്റി സാമൂഹ്യപ്രവർത്തനങ്ങളിൽ ശ്രദ്ധ കേന്ദ്രീകരിച്ചു.
മിസ്സ് വേൾഡ് വിജയത്തിനുശേഷം മിസ്സ് വേൾഡ് സംഘടനയുടെ പ്രതിനിധിയായി ഒരു വർഷം ജോലി ചെയ്തതിനുശേഷം യു. കെ.യിലുള്ള റോയൽ അക്കാദമി ഓഫ് ഡ്രാമാറ്റിക് ആർട്ട്സിൽ അഭിനയം പഠിക്കുവാനായി ചേർന്നു.
ഡയാന ലണ്ടനിലെ ഡ്രാമ സ്കൂളിലും ചേർന്ന് ഷേക്സ്പിയർ നാടകങ്ങളും പരിശീലിച്ചു.
ഇവിടെ വച്ച് മികച്ച നടിക്കുള്ള നാമനിർദ്ദേശവും ഡായാനയ്ക്ക് ലഭിക്കുകയുണ്ടായി.
2001-ൽ ദക്ഷിണാഫ്രിക്കയിൽ വച്ച് ഷേക്ക്സ്പിയറിന്റെ ഒഥല്ലോ സിനിമയാക്കിയതിൽ അഭിനയിച്ച് തന്റെ അന്തർദേശീയ ചലച്ചിത്രജീവിതത്തിന് ഡയാന തുടക്കമിട്ടു.
2006-ൽ അവലോൺ ഏവിയേഷൻ അക്കാദമി ഡായാനയെ അക്കാദമിയുടെ മുഖം ആയി തിരഞ്ഞെടുത്തു.
ഡയാന അവിടെ അതിഥി അദ്ധ്യാപികയായി എയർലൈൻ പേർസണൽ പരിശീലന പരിപാടികളിൽ ഇപ്പോൾ ക്ലാസ്സുകൾ നൽകാറുണ്ട്.
സിനിമകൾ ഒഥല്ലോ: എ സൗത്ത് ആഫ്രിക്കൻ ടെയിൽ (2006) അദ - വിൽ കിൽ യൂ (2006) ആൾ അലോൺ (2006) അബ് ബസ് (2004) തെഹ്സീബ് (2003) - അതിഥി താരം അവലംബം
ഡയാനെ അക്കർമാൻ ഇംഗ്ലീഷ് വിലാസം https://ml.wikipedia.org/wiki/Diane_Ackerman
ഒരു അമേരിക്കൻ കവയിത്രിയും ഉപന്യാസകയും പ്രകൃതിശാസ്ത്രജ്ഞയുമാണ് ഡയാനെ അക്കർമാൻ (ജനനം: ഒക്ടോബർ 7, 1948).
അവരുടെ വിശാലമായ കൗതുകത്തിനും പ്രകൃതി ലോകത്തെ കാവ്യാത്മക പര്യവേക്ഷണങ്ങൾക്കും അറിയപ്പെടുന്നു.